大連，源自大連灣。初唐稱三山浦，中唐改青泥浦，喺今下青泥窪橋一帶，係一片黑泥灘，青卽係黑，得名青泥浦。明末清初又改青泥窪。家下個名依舊，化成繁華商業區代稱。大連灣，大連第一大灣，明代民間就有咁叫法。一八六零年第二次鴉片戰爭中，英國攻打大清，軍艦百幾艘駛入呢度，喺海圖標做「dalianwan」，係迄今最早文獻記載。